OpenWrt

OpenWrt – atvirojo kodo projektas, skirtas Linux pagrindu veikiančioms operacinėms sistemoms. OpenWrt dažniausiai naudojamas duomenų perdavimo tinkle veikiančiuose įterptuosiuose įrenginiuose, pvz. maršrutizatoriuose. Visi OpenWrt komponentai buvo optimizuoti, kad būtų pakankamai maži ir tilptų į ribotą atmintį turiunčius namų maršrutizatorius.

OpenWrt gali būti konfigūruojamas naudojant komandinę eilutę arba grafinę sąsają (LuCI). Egzistuoja apie 3500 pasirenkamų programinės įrangos paketų, kuriuos galima įdiegti naudojant opkg paketų valdymo sistemą.

 Istorija 
OpenWrt projektas buvo pradėtas 2004 m., kai „Linksys“ savo WRT54G serijos belaidžiams maršrutizatoriams sukūrė programinę įrangą naudodama GNU GPL licencijuotą išeitinį kodą. Pagal šios licencijos sąlygas „Linksys“ turėjo savo modifikuotą versiją padaryti prieinamą pagal tą pačią licenciją, kas leido nepriklausomiems kūrėjams kurti išvestines versijas. Iš pradžių palaikymas apsiribojo WRT54G serija, tačiau vėliau buvo išplėstas, įtraukiant įvairius kitų skirtingų gamintojų įrenginius.

OpenWrt versijos istoriškai buvo pavadintos kokteilių, tokių kaip White Russian, Kamikaze, Backfire, Attitude Adjustment, Barrier Breaker ir Chaos Calmer, vardais, o jų receptai buvo rodomi prisijungus naudojant komandinės eilutės sąsają.

2016 m. gegužės mėn. dėl skirtingų požiūrių į vidinius procesus grupė pagrindinių OpenWrt vystytojų įkurė atskirą projekto šaką. Šaka buvo pavadinta Linux Embedded Development Environment (LEDE). Nesutarimai buvo išspręsti po metų  ir 2018 m. sausio mėn. buvo paskelbtas OpenWrt ir LEDE apjungimas. Apjungtas projektas išsaugojo OpenWrt pavadinimą, tačiau pradėjo naudoji LEDE procesus ir vidines taisykles. Po susijungimo OpenWrt atsisakė kokteilių pavadinimų savo versijavime ".

 Suderinama įranga 
OpenWrt savo svetainėje pateikia įrangos, kurios veikimas su OpenWrt yra patvirtintas, lentelę. OpenWrt rekomenduoja rinktis įrenginį, kuriame yra bent 16 MB flash ir 64 MB RAM atminties.

 Išvestiniai projektai 

 AREDN Mėgėjų radijo avarinis duomenų tinklas naudoja OpenWrt pagrįsta programinę įrangą: GitHub projektas
 Coova chilli – projektas skirtas belaidžiams viešosios interneto prieigos taškams.
 Fon – OpenWrt pagrindu veikiantys belaidžiai maršrutizatoriai su viešo interneto prieigos taško funkcija.
 Gargoyle – OpenWrt paremta grafinė sąsaja, kurioje daug dėmesio skiriama naudojimo patogumui.
 Gluon – Sistema leidžianti kurti OpenWrt pagrindu veikiančią mesh tinklams skirtą programinę įrangą: GitHub projektas
 libreCMC – OpenWrt pagrindu sukurtas sistema, nenaudojanti uždaro programinio kodo
 Midge Linux – OpenWrt pagrindu sukurta sistema, skirta įrenginiams, naudojanties „Infineon Technologies“ ADM-5120 šeimos lustus
 PacketProtector – OpenWrt pagrindu sukurta į saugumą orientuota sistema, naudojanti tokius paketus kaip Snort, Snort-inline, FreeRADIUS, OpenVPN, DansGuardian ir ClamAV
 Qualcomm QCA programinės įrangos kūrimo rinkinys (QSDK) yra kilęs iš OpenWrt.
 RutOS – OpenWrt paremta operacinė sistema, naudojama Teltonika Networks maršrutizatoriuose ir tinklų sietuvuose. RutOS programinis kodas: GPL-Teltonika Networks Wiki .
 Turris Omnia ir Turris MOX maršrutizatoriai veikia naudojant OpenWrt paremtą sistemą
 Ubiquiti belaidžių maršrutizatorių programinė įranga yra paremta OpenWrt

 Šaltiniai 

 Išorinės nuorodos 
 OpenWrt programinės įrangos parinkimas
 OpenWrt atsisiuntimai
 OpenWrt pašto adresų sąrašai
 LuCI projektas
 OpenWrt viršūnių susitikimas
 Linksys GPL centras 

Kategorija:Laisvosios operacinės sistemos
Kategorija:Linux platinamieji paketai